Diari Oficial de la Generalitat Valenciana


Sumari del DOGV 3118, del 10-11-1997 (1997/11310)

DECRET 280/1997, de 4 de novembre, del Govern Valencià, pel qual se suspén el planejament urbanístic aplicable a l'illa de cases situada entre els carrers de Madrid, Rafalafena, Gaibiel i la part posterior de la Subdelegació del Govern de Castelló de la Plana (entorn de la muralla del segle XIX o de les guerres carlines) i s'estableix el règim urbanístic transitori.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/11/04/280/dof/vci/html**

### Dades del document

Número de DOGV
:   3118

Data del DOGV
:   10-11-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11707


Data del document
:   04-11-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

3726 DECRET 280/1997, de 4 de novembre, del Govern Valencià, pel qual se suspén el planejament urbanístic aplicable a l'illa de cases situada entre els carrers de Madrid, Rafalafena, Gaibiel i la part posterior de la Subdelegació del Govern de Castelló de la Plana (entorn de la muralla del segle XIX o de les guerres carlines) i s'estableix el règim urbanístic transitori. [97/C11464]
  
El nostre patrimoni històric, com a riquesa col·lectiva, constitueix un element d'identitat cultural, la protecció del qual, constitucionalment reconeguda, no s'ha de realitzar exclusivament a través de normes que prohibisquen o limiten certs usos, sinó també mitjançant accions positives que estimulen tant la conservació com el seu enriquiment i la seua promoció i, en conseqüència, en permeten el gaudi i en faciliten l'acreixement. Totes les mesures de protecció i foment que la Llei estableix només tenen sentit si, al final, condueixen al fet que un nombre cada vegada major de ciutadans puguen contemplar i gaudir les obres que són herència de la capacitat col·lectiva d'un poble.
  
Per això, una de les tasques prioritàries dels poders públics és la de garantir el compliment dels fins expressats en l'article 46 de la Constitució. Amb aquest fi, la nostra vigent legislació urbanística valenciana reconeix aquesta labor com un principi rector que determina tota decisió pública respecte de la utilització dels terrenys i les característiques de les construccions. En aquest sentit, les potestats urbanístiques i, en particular, la de planejament han d'exercir-se amb la finalitat d'assegurar un entorn ambiental adequat per al desenvolupament de la persona i el seu dret a gaudir dels espais i de les construccions que constitueixen el patrimoni cultural col·lectiu (urbà o rústic).
  
En aquest propòsit, l'Ajuntament de Castelló de la Plana, conscient de la necessitat de crear una zona verda pública com a espai obert -exempt d'edificació i a l'aire lliure- en l'entorn de la muralla del segle XIX o de les guerres carlines, que comprén l'illa de cases situada entre els carrers de Madrid, Rafalafena, Gaibiel i la part posterior de la Subdelegació del Govern (entorn de protecció d'interés cultural des de 1969, any en què va ser incoat expedient de delimitació per resolució de la Direcció General del Patrimoni Artístic), ha sol·licitat del Govern Valencià, per a preservar la viabilitat d'aquesta ordenació, la suspensió parcial del planejament actualment aplicable, a l'empara de l'article 57.1.D) de la Llei 6/1994, de 15 de novembre, de la Generalitat Valenciana, fins a l'entrada en vigor del projecte de modificació del seu pla general, actualment en tramitació municipal.
  
Al mencionat fi públic que, sens dubte, incrementarà el sòl per a dotacions destinat a zones verdes públiques en una zona cèntrica de la ciutat de Castelló de la Plana altament poblada i permetrà gaudir d'un lloc de recreació a l'aire lliure en l'entorn d'un monument històric, a proposta del conseller d'obres Públiques, Urbanisme i Transports i amb la deliberació prèvia del Govern Valencià, en la reunió del dia 4 de novembre de 1997,
  
DECRETE
  
Article 1
  
Suspendre la vigència del planejament urbanístic aplicable a l'illa de cases situada entre els carrers de Madrid, Rafalafena, Gaibiel i la part posterior de la Subdelegació del Govern de Castelló de la Plana (entorn de la muralla del segle XIX o de les guerres carlines), de conformitat amb l'article 57.1.D) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. Aquesta suspensió es mantindrà fins que entre en vigor la modificació del Pla General de Castelló de la Plana, actualment en tramitació, l'objecte de la qual és qualificar de zona verda pública l'esmentat àmbit d'actuació que comprén una superfície de 1.250 metres quadrats.
  
Article 2
  
S'estableix com a règim urbanístic aplicable transitòriament, en el referit àmbit d'actuació, l'ordenança urbanística que regula les zones declarades en el Pla General de Castelló de la Plana com a zones verdes públiques (ZU-V), el contingut de la qual és el següent:
  
"Condicions de volum ZU-V
  
- Tancaments: tindran una alçada màxima de 0,50 m, si es tracta d'elements opacs es podrà ultrapassar aquesta alçada amb tanques vegetals o proteccions diàfanes estèticament admissibles. Edificabilitat: el volum màxim edificable per als usos especificats en l'apartat corresponent serà de 0,2 m3/m2.
  
Ús i destinació del sòl i l'edificació en la ZU-V
  
- Magatzems: ús prohibit. Assistencial benèfic: ús prohibit. Comercial: xicotets llocs d'articles per a xiquets, ocells, flors i similars, amb un volum màxim total de 20 metres cúbics. Esportiu: permesa la instal·lació de jocs de xiquets o similars. Docent: ús prohibit. Espectacles recreatius: permés en les categories 1.ª, 2.ª i 6.ª. Estacions de servei: ús prohibit. Garatge aparcament: únicament per a habitatge guarderia. Hoteler: ús prohibit. Indústria: ús prohibit. Oficines: xicotetes oficines exclusivament vinculades al servei propi de l'ús del parc. Religiosos: ús prohibit. Sales de reunió: ús prohibit. Sanitari: ús prohibit. Serveis administratius: ús prohibit. Sociocultural: biblioteques, auditoris a l'aire lliure. Habitatges: exclusivament per a guarderia de la zona, disposaran d'una plaça d'aparcament per habitatge. Uns altres serveis: es permet la instal·lació de magatzems d'útils de jardineria i de neteja, hivernacles, estufes i serveis de neteja.
  
· Nota. A les zones confrontants amb la platja es podran instal·lar dotacions al servei d'aquesta, amb un volum de 0,5 m3/m2; la localització serà definida pel pla especial."
  
DISPOSICIÓ FINAL
  
Aquest decret entrarà en vigor el dia de la publicació en el Diari Oficial de la Generalitat Valenciana.
  
València, 4 de novembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Obres Públiques, Urbanisme i Transports,


Còpia Permalink ELI